

Līvānu novada pašvaldība

**JĒKABA GRAUBIŅA LĪVĀNU MŪZIKAS UN MĀKSLAS SKOLA**

Reģistrācijas Nr.40900005518, Izglītības iestādes reģistrācijas Nr.4274902268

Raiņa iela 4, Līvāni, Līvānu novads, LV-5316, Tālrunis 65344096, e-pasts: mms@livani.lv

# XVI Jēkaba Graubiņa Jauno pianistu konkursa NOLIKUMS

*Jēkaba Graubiņa Līvānu Mūzikas un mākslas skola sadarbībā ar Līvānu novada domi rīko XVI Jēkaba Graubiņa Jauno pianistu konkursu.*

# I Konkursa mērķi un uzdevumi

1. Popularizēt Jēkaba Graubiņa mūziku.
2. Aktivizēt pedagogus un audzēkņus intensīvāk pievērsties Jēkaba Graubiņa klaviermūzikai.
3. Papildināt pedagoģisko un koncertrepertuāru.
4. Atklāt un atbalstīt topošos talantīgākos atskaņotājmāksliniekus.
5. Nodibināt kontaktus starp audzēkņiem un pedagogiem, kā arī mūzikas mācību iestādēm.

# II Vieta un laiks

1. Konkurss notiks Jēkaba Graubiņa Līvānu Mūzikas un mākslas skolā, Līvānos, Raiņa ielā 4, **2025. gada 11. aprīlī** plkst. 11:00.
2. Dalībnieku reģistrācija no plkst. 9:00.

# III Dalībnieki

1. Konkursā var piedalīties Latvijas mūzikas skolu profesionālās ievirzes izglītības programmas *Taustiņinstrumentu spēle* - *Klavierspēle* audzēkņi.
2. Konkursa dalībnieki uzstājas trijās vecuma grupās:
	1. A – 2. kl.
	2. B – 3. kl.
	3. C – 4. kl

# IV Programma

1. Konkurss noris vienā kārtā.
2. Katram audzēknim jāatskaņo divi skaņdarbi.
	1. Obligātais skaņdarbs:
		1. grupai: no cikla *Spēlmanītis Pirmās burtnīcas*
		2. grupai*:* no cikla *Spēlmanītis Pirmās burtnīcas*
		3. grupai:no cikla *Spēlmanītis Otrās burtnīcas*
	2. Pretēja rakstura un tempa brīvas izvēles skaņdarbs.
3. Programmas atskaņošanas ilgums - līdz 10 min.

# V Konkursa norise

1. Konkursa norise ir atklāta.
2. Pieteikumā iesniegtā uzstāšanās programma nevar tikt mainīta.
3. Konkursa dalībnieki atskaņo programmu no galvas.
4. Uzstāšanās kārtību nosaka J.Graubiņa Līvānu Mūzikas un mākslas skolas konkursa rīcības komiteja.
5. Konkursā no vienas skolas var piedalīties ne vairāk kā 2 audzēkņi no katras grupas.
6. Rīcības komitejai ir tiesības translēt konkursa norisi radio, TV vai veikt audio un video ierakstus, kā arī izplatīt šos ierakstus nekomerciālos nolūkos bez honorāru izmaksas.

# VI Vērtēšana

1. Konkursu vērtē žūrija, kuras sastāvu apstiprina ar J.Graubiņa Līvānu Mūzikas un mākslas skolas direktora rīkojumu izveidotā konkursa rīcības komiteja.
2. Konkursa dalībnieku sniegumu vērtē atsevišķi pa grupām 25 ballu sistēmā.
3. Žūrijas lēmums ir galīgs un nav apstrīdams.
4. Žūrijas locekļi savus audzēkņus nevērtē.
5. Konkursa laureāti tiek apbalvoti:
	1. ar I, II un III pakāpes diplomiem, atzinības rakstiem un balvām
	2. ar naudas balvu 50.00 EUR (piecdesmit eiro) apmērā par labāko Jēkaba Graubiņa skaņdarba atskaņojumu.
6. Konkursā var tikt piešķirtas arī citu juridisko vai fizisko personu, kā arī sabiedrisko organizāciju balvas un prēmijas.

# VII Pieteikumi

1. Pieteikumu (skatīt pielikumu Nr.1) iesūtīšanas termiņš – 2025. gada 17. marts.
2. Dalības maksa 20.00 EUR (divdesmit eiro) par katru audzēkni iemaksājama ar pārskaitījumu vai skaidrā naudā. Adrese: Raiņa iela 4, Līvāni, LV – 5316, Tālr.: 65344096; 29257750; e - pasts: mms@livani.lv

Bankas rekvizīti:

Līvānu novada pašvaldība

Rīgas ielā 77, Līvānos

Reģ. Nr.90000065595

AS "SEB banka" konts

LV14UNLA0050018690074

1. Ieņēmumi no dalības maksām tiek izlietoti konkursa organizatorisko izdevumu segšanai, naudas balvas izmaksai.

Skolas direktors Gunārs Luriņš

Pielikums

XVI Jēkaba Graubiņa Jauno pianistu konkursa nolikumam

# Pieteikuma paraugs

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(mācību iestādes nosaukums)

# Pieteikums XVI Jēkaba Graubiņa Jauno pianistu konkursam

|  |  |  |  |  |  |
| --- | --- | --- | --- | --- | --- |
| Dalībnieka vārds, uzvārds  | Dzimšanas dati  | Vecuma grupa  | Pedagoga vārds, uzvārds  | Programma  | Hronometrāža  |
|   |   |   |   |   |   |
|   |   |   |   |   |   |

BANKAS REKVIZĪTI (ja dalības maksu apmaksā ar pārskaitījumu)

Direktors (paraksts)

Izglītības programmas *Taustiņinstrumentu spēle* – *Klavierspēle* vadītājs (paraksts)